हेल्थ। एक दिन में कितना अनार खाना चाहिए? इस सवाल का जवाब ढूंढने से पहले, हमें अनार के कुछ बेहतरीन फायदों के बारे में जान लेना चाहिए। अनार का सेवन सेहत के लिए बेहद फायदेमंद होता है। अनार में फाइबर, विटामिन बी, सी, के, आयरन, पोटेशियम, जिंक, और ओमेगा 6 फैटी एसिड के साथ कई पोषक तत्व पाए जाते हैं जो सेहत से जुड़ी कई समस्याओं को दूर करने में मदद करते हैं। अनार में एंटी-कैंसर गुण पाए जाते हैं। अनार का सेवन एनीमिया, ब्लड प्रेशर जैसी बीमारियों को दूर करने में मदद करता है। अनार न सिर्फ शरीर के लिए बल्कि बालों और त्वचा के लिए भी बेहद फायदेमंद होता है। अनार के नियमित सेवन से शरीर में खून की कमी दूर होती है जिससे कई तरह की कमजोरी दूर हो जाती है।
एक दिन में कितना अनार खाना चाहिए
ऊपर हमने अनार (Pomegranate) के कुछ बेहतरीन फायदों के बारे में जाना। किसी भी चीज का एक उचित मात्रा में सेवन सेहत और पॉकेट दोनों के लिए बेहतर होता है। ऐसे में यह जानना जरूरी हो जाता है कि एक दिन में कितना अनार का सेवन करना उचित हो सकता है। एक व्यक्ति को 1 दिन में लगभग 2 कप अनार के दाने खाना चाहिए या यूं कहें कि मीडियम आकार का एक अनार एक व्यक्ति के लिए पर्याप्त है जिसमे लगभग 2 कप के बराबर दाने निकल सकें। अनार को जूस के रूप में भी लिया जा सकता है।
अनार (Pomegranate) के सेवन हेतु उचित समय
अनार में विटामिंस के साथ-साथ फाइबर की भरपूर मात्रा उपलब्ध होती है इसीलिए इसे रात में बचा पाना थोड़ा मुश्किल होता है क्योंकि रात के समय हमारे शरीर में मेटाबॉलिज्म कम हो जाता है। इसलिए रात के समय में अनार का सेवन करने से बचना चाहिए। अनार खाने के लिए सुबह का समय सबसे ज्यादा उपयुक्त होता है, वही सुबह अगर अनार का सेवन ना करें तो दोपहर में भी कर सकते हैं या शाम को 3 से 5 बजे के बीच सेवन कर सकते हैं ऐसा करने से आपका पेट शाम के भोजन तक भरा रहेगा और शाम को ज्यादा खाना खाने से भी बचाएगा।
अगर अनार को आप अपने नाश्ते में शामिल कर रहे हैं तो इसके दानों का सेवन कर सकते हैं या इसे जूस के फॉर्म में ले सकते हैं या फिर अनार के दानों को पीसकर इसका जैम बनाकर ब्रेड से साथ आसानी से सेवन कर सकते हैं। अनार के दानों को हेल्थी चाट या पानीपुरी के साथ भी इस्तेमाल करने का प्रचलन है इससे चाट का स्वाद भी बढ़ जाता है और हेल्थ के लिए भी बेहतर रहता है।
अनार का सेवन करने के फायदे (Pomegranate Benefits)
गर्मियों का मौसम अनार के नियमित सेवन हेतु बेहद अनुकूल रहता है। आइए आज हम जानते हैं कि अनार का सेवन करने से क्या-क्या फायदे होते हैं-
दिमाग के लिए लाभदायक
अनार के नियमित सेवन से दिमाग तेज रहता है। भूलने की समस्या (अल्जाइमर) में अनार काफी फायदेमंद होता है। ऐसे लोग जिनको भूलने की समस्या ज्यादा रहती है उन्हें नियमित तौर पर अनार का सेवन करना चाहिए।
दिल के लिए लाभदायक
अनार हमारे दिल को स्वास्थ्य रखने के लिए महत्वपूर्ण भूमिका निभाता है। अनार में मौजूद पोषक तत्व हमारी धमनियों को साफ कर रक्त प्रवाह को बेहतर बनाते हैं, जिसके जरिए रक्त हमारे हृदय से सभी अंगों तक सुचारु रूप से पहुंचता रहता है और पुनः शिराओं द्वारा हमारे ह्रदय तक पहुंचता है। इस तरह से हमारे शरीर में ब्लड सरकुलेशन का प्रवाह बेहतर बना रहता है।
एनीमिया में लाभदायक
नियमित अनार का सेवन एनीमिया से निजात दिला सकता है। अनार न केवल आयरन की कमी को पूरा करता है बल्कि रेड ब्लड सेल्स को भी बढ़ाने में मदद करता है अनार के नियमित सेवन से रक्त में हीमोग्लोबिन की मात्रा बढ़ती है जिसके परिणाम स्वरूप रक्त प्रवाह बेहतर रहता है।
गर्भवती महिलाओं के लिए
अनार में पाए जाने वाले मिनरल्स, विटामिंस, फ्लोरिक एसिड गर्भवती महिलाओं के गर्भ में पल रहे बच्चों के लिए बेहद फायदेमंद होता है। अनार में पोटेशियम, आयरन की भरपूर मात्रा पाई जाती है जो कि गर्भ में पल रहे बच्चे के लिए बेहद जरूरी होता है।
ज्यादा अनार खाने के नुकसान (Side Effects of Pomegranate)
अक्सर जब भी कोई व्यक्ति बीमार पड़ता है तो शरीर में खून व आयरन की कमी को पूरा करने के लिए अनार खाने की सलाह दी जाती है। अनार में फाइबर, विटामिन बी, सी, के, आयरन, पोटेशियम, जिंक, और ओमेगा 6 फैटी एसिड के साथ कई पोषक तत्व पाए जाते हैं जो सेहत से जुड़ी कई समस्याओं को दूर करने में मदद करते हैं। जहां अनार सेहत के लिए इतना फायदेमंद है वही अनार खाने से कुछ लोगों को बचना भी चाहिए। अनार का सेवन उनकी सेहत में फायदे की जगह नुकसान पहुंचा सकता है। तो आइए जानते हैं कि लोगों को अनार का सेवन करने से बचना चाहिए-
लो ब्लड-प्रेशर से पीड़ित व्यक्ति को
जिन लोगों को लो ब्लड-प्रेशर की शिकायत रहती है उन्हें अनार का सेवन करने से बचना चाहिए। ऐसा इसलिए क्योंकि अनार की तासीर ठंडी होती है जो हमारे शरीर में ब्लड सरकुलेशन की गति को धीमी कर सकती है। हेल्थ एक्सपर्ट की मानें तो लो ब्लड-प्रेशर की दवा खाने वाले लोगों को अनार का सेवन नुकसान पहुंचा सकता है क्योंकि इसमें मौजूद तत्व दवा के साथ रिएक्ट कर सकते हैं जिससे शरीर में नुकसान होने की संभावना बनी रहती है।
कब्ज, गैस व एसिडिटी की समस्या होने पर
कब्ज, गैस व एसिडिटी से परेशान लोगों को अनार का सेवन करने से बचना चाहिए अनार की तासीर ठंडी होने के कारण इसमें मौजूद फाइबर डाइजेस्ट करने में भारी होते हैं जिससे कि खाना पचने में काफी टाइम लग सकता है जिससे भोजन के पेट में सड़ने का डर रहता है। अनार पेट की समस्या को बढ़ा सकता है।
खांसी की समस्या होने पर
जैसा कि अनार की तासीर ठंडी होने के कारण खांसी होने पर इसका सेवन नहीं करना चाहिए क्योंकि ठंडी तासीर होने से फांसी का प्रभाव और बढ़ जाने का खतरा बना रहता है।
स्किन एलर्जी होने पर
अगर आपको स्किन की समस्याएं तो भी आपको अनार का सेवन करने से बचना चाहिए। अनार का ज्यादा सेवन से स्किन की समस्याएं बढ़ सकती है क्योंकि अनार का सेवन करने से शरीर में खून की बढ़ोतरी होती है ऐसे में अगर स्किन एलर्जी की समस्या है तो स्किन पर लाल रंग के चकत्ते पड़ सकते हैं।
(Disclaimer : इस लेख में दी गई जानकारियां और सूचनाएं सामान्य जानकारियों पर आधारित हैं। राष्ट्र-बंधु इनकी पुष्टि नहीं करता है। इन पर अमल करने से पहले अपने डॉक्टर से सलाह अवश्य लें।)
LATEST SHOPPING DEALS & OFFERS